kardosdrur/scandi-wiki huggingface dataset:
Johanne Grundt Hansen

Johanne Grundt Højgård Hansen (født 2001 i Næstved) er en dansk fotomodel og skønhedsdronning, vinder af Miss Denmark 2021-konkurrencen.

Biografi  
Hansen er født og opvokset i Næstved. Hun blev student i sommers og har nu et sabbatår, hvor hun arbejder som tjener på en koreansk restaurant. Derudover er hun model for bureauet BasicCPH og underviser desuden i karate. Hansen har trænet karate i over 12 år, og fik i sommeren 2019 sit sorte bælte. Da hun er færdig med sit sabbatår, drømmer hun om at studere kinesisk, som hun blev betaget af i løbet af sin gymnasietid.

Den 29. november 2021 startede Hansen sin karriere i skønhedskonkurrencen i Miss Danmark 2021-konkurrencen på Odd Fellow Palæet. Hun vandt titlen og efterfulgte Miss Danmark 2019 Katja Stokholm.

Noter

Eksterne links 
missdanmark.dk
Johanne Grundt Hansen på Instagram

 

Modeller fra Danmark
Fotomodeller fra Danmark
Enipeas (Thessalien)

Enipeas () eller Enipeus () er en flod i den græske periferi Centralgrækenland, og en biflod til Pineios nær Farkadona. Den er 84 kilometer lang. Dens udspring er i den nordlige del af Fthiotis på plateauet Domokos. Den løber gennem det gamle Thessalien, fra Achaea Phthiotis i syd gennem Phthia til sidst at strømme ind i Pineios i Histiaeotis.

Enipeas bredder udgjorde skuepladsen for adskillige vigtige slag i historien, bl.a. slaget ved Cynoscephalae (364 f.Kr), slaget ved Cynoscephalae (197 f.Kr.) og Farsalus (48 f.Kr).

Navnet 
Enipeus Vallis, en nord-sydgående dal på planeten Mars, er opkaldt efter denne flod (og dal), der ligger midt i den sydlige del af Arcadia-firkanten .

Kilder og henvisninger 

Floder i Grækenland
Centralgrækenland
Sarah Katrine Thygesen

Sarah Katrine Thygesen (født 5. november 2003) er en dansk fodboldspiller, som spiller for den danske Gjensidige kvindeliga-klub Kolding IF og Danmarks kvindefodboldlandshold

Klubkarriere 
Thygesen indledte sin karriere i ungdomsklubben Jerne IF og senere Esbjerg fB, der i sommeren 2018 blev skiftet ud med KoldingQ (nu Kolding IF). Her begyndte hun for klubbens ungdomshold, først U16 og derefter U18, og med hendes udvikling blev hun i vinteren 2020 rykket op på klubbens førstehold hvor hun i starten af 2021 skrev under på en 2-årig kontrakt. Hun fik sin debut på Koldings ligahold mod Fortuna Hjørring, på hjemmebane 6. marts 2021, som endte med en 3-0 sejr til KoldingQ.

Landsholdskarriere 
Thygesen spillede sin første landskamp for det danske U16-landshold ved en UEFA turnering i Polen. Her fik hun debut mod Polen 3. april 2019, hvor hun blev skiftet ind i det 48. minut. Kampen endte 1-1. I alt har hun spillet 21 U-landskampe, med henholdsvis 6 for U16, 9 for U17 og 6 for U19.

I november 2021 blev hun for første gang udtaget til det danske kvindelandshold, da de i VM-kvalifikationen mødte  på udebane 25. november 2021 og  på hjemmebane 30. november 2021. Thygesen fik hertil sin debut mod førstnævnte, da hun i det 65. minut blev skiftet ind, mens hun ikke kom på banen mod .

Referencer

Eksterne henvisninger 

Kvindelige fodboldlandsholdsspillere fra Danmark
Fodboldspillere fra Kolding IF Fodbold (kvinder)
Farkadona

Farkadona (, [farkaˈðona]; før 1955: Τσιότι,  , [ˈt͡sjo.ti] ) er en by og kommune i den sydøstlige del af den regionale enhed Trikala i Thessalien i Grækenland. I 2011 var dens befolkning 2.652 for byen og 13.396 for kommunen. Den ligger omkring halvvejs mellem byerne Larisa mod øst og Trikala mod vest, omkring 30. km fra begge. Den ligger på den Thessaliske slette nær floden Pineios. Farkadona ligger på den græske nationalvej 6 (Larissa - Trikala - Ioannina - Igoumenitsa).

Historie 
Farkadona er opkaldt efter den antikke tessaliske by Pharcadon ( - Pharkadon). Ruinerne af det antikke Pharcadon ligger på en bakke nær landsbyen Klokotos, 5 km sydvest for den moderne by. Den moderne by Farkadona var før 1955 kendt som Tsioti.

Kilder og henvisninger 

 Farkadona (kommune) på GTP Travel Pages
 Farkadona (by) på GTP Travel Pages

Byer i Grækenland
Thessalien
Julie Scaglione

Julie Mathiesen Scaglione (født 20. august 2004 i Ry) er en dansk håndboldspiller, der spiller for Ikast Håndbold i Damehåndboldligaen. Hun er desuden omkring U/19-håndboldlandsholdet. Hun var udtaget i bruttotruppen til VM 2021 på landsholdet og fik sin debut på A-landsholdet den 9. juni 2022.

Julie Scaglione er datter af den tidligere håndboldlandsholdsspiller, Lone Mathiesen. Hun har desuden gået på ISI Idrætsefterskole i skoleåret 20-21.

Scaglione blev i juli 2022 tilføjet til Dansk Håndbolds udviklingstrup, som har til formål at identificere fremtidens A-landsholdsspillere ved at koncentrere udviklingsmidlerne på en begrænset gruppe spillere. Her var hun blandt de ni spillere.

Hun var med til at vinde sølv ved U/20-VM i håndbold 2022 i Nordmakedonien med resten af det danske U/17-landshold, hvor hun desuden også blev turneringens samlede topscorer med 62 mål samt titelen som bedste venstre back.

Referencer

Eksterne henvisninger 
 tophaandbold.dk

Håndboldspillere fra Danmark
Håndboldspillere fra Herning-Ikast Håndbold
Vild med dans (sæson 19)

Den 19. sæson af Vild med dans blev sendt på TV 2 hver fredag kl. 20 fra den 9. september til 11. november 2022.

Sæsonen blev vundet af Caspar Phillipson og Malene Østergaard.

Den 8. august 2022 annoncerede TV 2 at den professionelle danser Sonny Fredie-Pedersen vil overtage pladsen som dommerpanelets 5. mand efter Britt Bendixen, så dommerpanelet for sæsonen vil bestå af Fredie-Pedersen, Jens Werner, Anne Laxholm, Nikolaj Hübbe, Marianne Eihilt. Samtidig offentliggjorde TV 2 også Martin Johannes Larsen vil overtage værtsrollen efter Christiane Schaumburg-Müller, og sammen med Sarah Grünewald vil de agere værter i sæsonen.

Sæsonens konkurrende par blev annonceret den 18. august 2022, hvor det også fremgik at antallet af deltagende par ville blive sænket fra 12 til 10.

Par

Resultater

Gennemsnit

Danse og sange

Uge 1: Premiere 

 Pointene fra denne uge bliver overført til den næste uge af Vild med dans.

Uge 2

Uge 3: Guilty pleasure

Uge 4: Tv-serier

Uge 5

Uge 6: Skolernes motionsdags 40-års jubilæum 

Holddans 

I anledningen af Skolernes Motionsdags 40-års jubilæum skal parrene inkorporere trin, inspireret af Skolernes motionsdag. Der er 2 point, til parret der gør det bedst.

Uge 7

Marathondans 

 I  aftenens program blev deltagerne udfordret med maratondans, som er en salsa. Parrene skal forlade gulvet et efter et, når de bliver udpeget af dommerne.
 Parret der vandt dansen fik 5 point, det næste par fik 4 point, så 3 point, dernæst 2 point og sidstepladsen fik 1 point.

Uge 8: Knæk cancer 

 I denne uge dansede parrene på Gamle Scene på Det Kongelige Teater, og ingen af parrene blev stemt ud.
 Pointene fra denne uge bliver overført til den næste uge af Vild med dans.

Fælles wienervals 
 Caspar og Malene: 4 point
 Natasha og Thomas: 3 point
 Cecilie og Damian: 2 point 
 Daniel og Asta: 1 point

De dansede til nummeret ‘Wild Birds Fly’, som blev fremført live af Nicklas Sahl.

Uge 9: Semifinale

Uge 10: Finale

Referencer

Eksterne henvisninger 
 Vild med dans på tv2.dk

19
Flamesman1

Simon Skjødt Langhoff (født 15. december 1995) er en dansk børneskuespiller og YouTuber, der under aliasset Flamesman1 driver YouTube-kanalen under samme navn, der per 2022 har 170.000 abonnenter. Her er han primært kendt for sine comedy-indslag og fra børnebøgerne Bamser, Bomber & Brødristere og Niki Topgaard & Vennerne, skrevet i samarbejde med kollegaen, Niki Topgaard. Langhoff og Topgaard udgav 18. november 2021 en Blu-ray-samling af deres bedste komedier, Den Store Samling, i samarbejde med Nordisk Film. 

I samarbejde med forlaget Silhuet samt forfatteren og illustratoren Mads Ellegård Skovbakke udgav Simon Langhoff fredag den 20. maj 2022 sin debutbog og -tegneseriefortælling, Flamesman1 – Doktor Skum. Tegneserien er baseret på universet omkring Simon Langhoff som superhelten Flamesman1 og tager udgangspunkt i, hvordan Flamesman1 som superhelt får superkræfter og skal bekæmpe skurken Doktor Skum. Han mest populære video på YouTube, er “Piloterne - afsnit 2”. Den har cirka 3,4 Mio visninger.

Opvækst og uddannelse 
Simon er født i Hillerød i Nordsjælland, hvor han havde sin opvækst. Simon gik i folkeskole på Hillerødsholmskolen fra 0. til 10. klasse i 2002-2012, hvor han efterfølgende afsluttede et grafisk forløb på 1 år inden for medie og grafik hos FGU Nord (tidligere Medieskolen Lyngby).

Udgivelse af musik 
Som et ekstra led i hans YouTube-karriere, har Simon i flere forbindelser benyttet sig af hans tilknytning til musik og forbundet det med komiske indslag, også ret professionelt – heraf blandt andet kampagner for Toldstyrelsen som med titlen “PRISCHOK”, der med produktion af Platinmand, sætter fokus på de nye momsregler som omhandler handel på Internettet uden for EU. Med andre komiske sange og parodier på sange, er der blandt andet at nævne titler så som “Cola 24/7” med Niki Topgaard og Chief 1, “Se Mig Nu” med Gulddreng samt Blæstegnen med Tessa og Orgi-E. 

Udvalgte titler er udgivet på platforme som Spotify og iTunes.

Filmografi 
Langhoff har medvirket i en kort række af kortfilm og tv-serier, og udover sit skuespil har Langhoff også bidraget til special effects til kortfilm og tv-serier.

Kilder

Eksterne henvisninger 

Flamesman1 på YouTube

 

Børneskuespillere fra Danmark
YouTubere fra Danmark
Kremasta (sø)

Kremasta-søen () er den største kunstige sø i Grækenland . Konstruktionen af Kremasta-dæmningen blev afsluttet i 1965 og samlede vandet fra fire floder: Acheloos, Agrafiotis, Tavropos og Trikeriotis. Søen rummer omkring 3,8 kubikkilometer vand. Den forhindrer oversvømmelse af Acheloos og leverer elektricitet til det nationale elnet under spidsbelastningsperioder. Kraftværket ved dæmningen er det største vandkraftværk i Grækenland (nominel effekt: 437,2 MW). Det blev bygget i 1966 og ejes af det græske offentlige kraftselskab (DEH AE). På tidspunktet for opførelsen var det det største jordfyldte vandkraftprojekt i Europa.

Søen ligger på grænsen mellem Aetolia-Acarnania og Evrytania. Der er to broer over søen (ved Tatarna og Episkopi). Søens vand går ned langs de ovenfor nævnte floder og danner en masse fjorde og småøer. Kommunerne med kyster ved søen er Agrinio og Amfilochia i Aetolia-Acarnania og Agrafa og Karpenisi i Evrytania.

Kilder og henvisninge 
 

 Kano-kajak στην λίμνη
 Natura 2000
 limnikremaston.gr

Søer i Grækenland
Bogsamlingsbladet

Bogsamlingsbladet blev udgivet 1906-1920 af Foreningen Danmarks Folkebogsamlinger, der arbejdede for at fremme bibliotekssagen i Danmark. Bladet blev redigeret af en af foreningens stiftere, læreren Jens Bjerre, der i første nummer skrev, at bladet ville arbejde for at ”føre Folkebogsamlingerne frem til at blive blandt de betydeligste af de Kræfter, der oplyser og udvikler vort Folk".

Bogsamlingsbladet fik stor betydning for udbredelsen af bibliotekssagen. I bladet diskuteredes, hvilken form for oplysning der på bedste vis kunne danne og dygtiggøre folket, den rette biblioteksindretning, bibliotekarernes uddannelse og samlingernes kvalitet.  Under overskriften ”Fra fremmede Lande” formidlede bladet bibliotekserfaringer fra forskellige besøg i udlandet. Artiklerne var typisk skrevet af Andreas Schack Steenberg og skulle tjene som inspiration til nyudviklinger og vise vejen mod bedre biblioteksforhold i Danmark. Artiklerne fremhævede ofte, at Danmark var bagud i forhold til den internationale biblioteksudvikling og særligt USA og England. Bladet omtalte og anmeldte også nye bøger.

I 1909-19190 ændredes redaktionen, da J. Højrup blev redaktør sammen med Andreas Schack Steenberg. Sidstnævnte var netop blevet udpeget som leder af Statens Bogsamlingskomité. Bladet ændrede ikke form. Det bragte fremover meddelelser fra Statens Bogsamlingskomité, og bragte desuden mange boganmeldelser. Boganmeldelserne skulle støtte bibliotekerne i deres indkøb, men de blev kritiseret for at være af svingende kvalitet. Bladet var også forum for den debat, som udspillede sig mellem de to fløje i Danmarks Folkebogsamlinger. I 1916 blev Statens Bogsamlingskomité angrebet i bladet af for at være for bureaukratisk og svække bibliotekssagen på grund af komiteens tætte forhold til Kultusministeriet. Som følge heraf trak Statens Bogsamlingskomité sin støtte til bladet. På samme tidspunkt blev Danmarks Folkebogsamlinger splittet. Den nye forening Dansk Biblioteksforening startede i 1918 sit eget bibliotekstidsskrift Bogens Verden.

Efter 1917 ændrede Bogsamlingsbladet karakter. Man prøvede at lægge en ny politik for boganmeldelser, men striden og splittelsen havde svækket bladets betydning som det toneangivende blad for bibliotekssagen. I lyset af  konkurrencen fra Bogens Verden udkom bladet uigenkaldeligt for sidste gang i september 1920.  Bogens Verden var den reelle afløser.

Referencer

Tidsskrifter fra Danmark
Etableret i 1906
Ophørt i 1920
Firland

Firland er en børne fantasy bogserie på tre bøger skrevet af Norman Sandiford Power udgivet mellem 1970 og 1974. Den tredje bog er kun udgivet på dansk.

Forfatteren var inspireret af J. R. R. Tolkien og C. S. Lewis.

Handling 

Firland er en fiktiv ø, der befinder sig i fortiden. Øen besøges af nogle børn fra nutiden.

Bøger 
 The Forgotten Kingdom aka The Forgotten Kingdom: The Firland Saga aka *The Firland Saga (roman) (1970, 1973)
 Fear in Firland (roman) (1974) (dansk: Frygt i Firland)
 Firland i flammer (roman) (1974) findes kun på dansk.

References 

Romanserier
Litteratur fra Storbritannien
Norman Power

Norman Sandiford Power (født 31. oktober 1916 i bydelen Islington i London, død maj 1993 i Birmingham-området) var en engelsk præst, kannik og forfatter. Han er kendt for fantasyserien Firland.

Opvækst, præstegerning og familie 
Power blev født i London-bydelen Islington i 1916 og voksede op i Newcastle upon Tyne. Forældrene var præsten Walter Sandiford Power og hans kone May Power, født Dixon. I 1926 flyttede familien til Birmingham. Efter endt skolegang studerede Power på University of Oxford og fik bachelorgrader i historie (1938) og teologi (1940) og blev master i historie (1942). Fra 1940 virkede Power som præst i Den anglikanske kirke i Birmingham-området. Fra 1952 til 1988 var han præst i Birmingham-bydelen Ladywood. Fra 1965 han var tillige kannik i Birmingham. Han blev gift med Jean Edwards 17. april 1944. Parret fik 4 børn.

Sammen med Jean engagerede Power sig i socialt arbejde i sit sogn hvor de blandt andet arrangerede ture og ferier for mange af områdets børn.

Power fik et slagtilfælde i 1988 som tvang ham til at stoppe arbejdet som præst.

Forfatter 
Power skrev flere fagbøger, bl.a. om hypnose og sociale problemer i hans distrikt, samt regelmæssigt til flere aviser og tidsskrifter. I 1971 udgav han digtsamlingen Ends of Verse.

Børnenes godnathistorier blev til fantasy-børnebogsserien Firland med tre bøger som udkom fra 1970 til 1974. Det første bind blev udgivet på islandsk, og alle tre er udgivet på dansk oversat af Carl J. Frejlev (1893-1981), men kun de to første bøger udkom på originalsproget engelsk. Seriens univers er inspireret af Tolkien og C.S. Lewis' værker. Også elementer fra Kong Arthur-historierne af T.H. White og Malory samt Asterix har påvirket serien.

Power havde allerede mødt Tolkien ved et foredrag i Lovelace Society i 1938, og de korresponderede lidt kort før Tolkiens død i 1973. Efterfølgende skrev Power nogle artikler om hans forbindelse til Tolkien.

Eftermæle 
Plejehjemmet "Norman Power Centre" i Ladywood, Birmingham som blev bygget i 2008, er opkaldt efter Norman Power.

Referencer 

Romanforfattere fra England
Fantasyforfattere fra Storbritannien
Børnebogsforfattere fra Storbritannien
Alumni fra University of Oxford
Ladislav Kubík

Ladislav Kubík (født 26. august 1946 i Prag, Tjekkoslovakiet - død 27. oktober 2017 i Florida, USA) var en tjekkoslovakisk/amerikansk komponist, professor og lærer.

Kubík studerede komposition og musikteori på Prags musikkonservatorium hos Emil Hlobil og Jiri Pauer. Han har skrev to symfonier, tre sinfoniettaer, orkesterværker, en opera, balletmusik, kammermusik og sange etc.

Kubík var lærer i komposition på Musikkonservatoriet i Prag og på Karlsuniversitetet i Prag. Han bosatte sig senere i USA i (1990), hvor han blev professor og lærer i komposition på Florida State University. Hans musik var stilistisk beslægtet med komponister som f.eks. Krzysztof Penderecki og Witold Lutosławski.

Udvalgte værker 

 Symfoni nr. 1 (1970) - for orkester
 Symfoni nr. 2 "Amerikas opdagelse" (1993) - for blæsere og slagtøj
 Sinfonietta nr. 1 (1998) - for kammerorkester
 Sinfonietta nr. 2 "Jacobs brønd" (2005) - for orkester
 Sinfonietta nr. 3 "Gong" (2008) - for mezzosopran, blandet kor, orkester og elektronik

Eksterne henvisninger 
 om Ladislav Kubík på www.musicweb-international.com

Komponister fra Tjekkiet
Komponister fra USA
Professorer
Lærere
Personer fra Prag
Jiří Matys

Jiří Matys (født 27. oktober 1927 i Bakov, Studnice i Tjekkoslovakiet - død den 10. oktober 2016) var en tjekkoslovakisk komponist, professor, lærer og organist.

Matys studerede orgel på Musikkonservatoriet i Brno og senere komposition på Janacek Musikkonservatorium hos Jaroslav Kvapil. Han skrev symfoniske digtninge, orkesterværker, kammermusik, koncerter, syv strygekvartetter, solostykker for mange instrumenter etc. Han var professor og lærer i komposition på Musikkonservatoriet i Brno (1969-1977).

Udvalgte værker 

 Preludium og variation (1970) - for baryton og accordion
 Symfonisk overture (1976) - for orkester
 Orechov Rondino - (1993) for trompet og klaver
 Skitser (2009) - for 2 violiner

Eksterne henvisninger 
 om Jiri Matys

Komponister fra Tjekkiet
Professorer
Musikpædagoger
Pınar Aylin

Fatma Pınar Aylin (født 12. maj 1972 i İzmir) er en tyrkisk popsanger.

Diskografi 
1995: Ben Bahara Hazırım 
1997: Güneşten
1998: Ay Işığında
2000: Çöl Fırtınası
2004: No. 5 
2007: Aslolan Ben
2011: Hit 70'ler

Hit sange 
 "Deliler Gibi" (1995)
 "Karar Ver" (1995)
 "Yalvaramam" (1997)
 "Arama" (1997)

Sangere fra Tyrkiet
Personer fra Tyrkiet
Popsangere
Tunnock's

Thomas Tunnock Limited, også kendt som Tunnock's, er en konfekturevirksomhed med hovedsæde i Uddingston i Skotland. Virksomheden ejes af Sir Boyd Tunnock, som er barnbarn af grundlæggeren Thomas Tunnock. I 2013 blev virksomheden udnævnt som det 20. ældste familiefirma i Skotland i en fælles rapport fra Family Business United og Close Brothers Asset Management.

Historie
Tunnock's blev grundlagt af Thomas Tunnock (født 1865) i 1890, da han købte en bagerbutik i Uddingston, Skotland. Virksomheden voksede i 1950'erne, og det var på dette tidspunkt, at sukker- og fedtrationering betød, at der skulle produceres produkter med længere holdbarhed end aldmindelige kager.

Siden 2005 har Tunnock's sponsoreret, The Tour of Mull, et årligt rally på øen Mull.

I september 2010 strejkede Tunnock's arbejdere i Uddingston, to 24-timers strejker under kontraktforhandlinger. Hovedspørgsmålet var løn, hvor ledelsen oprindeligt havde tilbudt en stigning på 1 %, efterfulgt af et andet tilbud på 2 %. Forhandlingerne blev løst i oktober 2010 med enighed om en stigning på 2,5 % tilbagedateret til starten af juli 2010, efterfulgt af en stigning på 2,5 % i juli 2011. 

Siden 2019, har Tunnock's, været sponsor for Scottish Challenge Cup.

Tekager

Tunnock's Tekage er en sød konfekt, der ofte serveres med en kop te eller kaffe og minder meget om den danske flødebolle. Den blev udviklet af Sir Boyd Tunnock i 1956. Produktet består af en lille rund sød kiks dækket med en kuppel af italiensk marengs. Dette er derefter indkapslet i et tyndt lag mælke- eller mørk chokolade og pakket ind i et rødt og sølv foliepapir til den mere populære mælkechokoladevariant, med blå, sort og guldindpakning til den mørke. variant

Karamelvafler

Tunnock's Karamelvaffel er en chokoladebar bestående af fem tynde lag af vaffel adskilt af fire lag karamel. Baren er overtrukket med et tyndt lag chokolade, lavet af kakao og mælketørstof. De er herefter pakket ind i rød- og guldfarvet folie. Mørke karamelvafler kan også fås, men er indpakket i blå- og guldfarvet folie i stedet.

Andre produkter
De øvrige produkter som Tunnock's sælger er i høj grad baseret på deres hovedprodukter. For eksempel minder deres såkaldte Karameltræstammer meget om deres karamelvafler, men med tilføjelse af ristet kokosnød på ydersiden af baren, mens Wafer Creams og Florida Orange har henholdsvis chokolade- og appelsincreme i stedet for den karakteristiske karamelcreme.

Tunnock's produkt Snebolden, minder meget om deres tekager, men med revet kokos på ydersiden og uden kiksebund.

Referencer

Etableret i 1890
Virksomheder fra Skotland
Ylikisøen

Ylikisøen ( Yliki, oldgræsk: Ὑλικὴ Hylike, latiniseret som Hylica ) er en stor naturlig sø i Bøotien i periferien Centralgrækenland Grækenland. Den ligger 8 km nord for Theben i 78 meters højde, har det været en vigtig drikkevandskilde for Athens byområde siden 1958. Den er omgivet af lave bjerge, som adskiller den fra den afvandede sø Kopais.

I populærkulturen 
Nogle scener af den franske sangerinde Indilas musikvideo "SOS" blev optaget ved søen.

Kilder og henvisninger 

Søer i Grækenland
Centralgrækenland
Kopais

Kopais, også stavet Copais eller Kopaida (; ), var en sø vest for Theben, i centrum af Boiotien, Grækenland. Den blev afvandet i slutningen af 1800-tallet. Den er nu fladt, tørt område men er stadig kendt som Kopaida. En ø i søen blev ændret i oldtiden til en megalitisk citadel, som nu kaldes Gla, selvom dens gamle navn ikke er kendt. Det kan være byen Arne nævnt af Homer.

Afvanding 

Da søen eksisterede, lå byerne Haliartus, Orchomenus og Chaeronea på dens kyster. Floderne Cephissus, Termessus og Triton løb ud i søen. Søen var (og er) omgivet af frugtbar jord, men søen trængte i stigende grad ind på det omkringliggende land på grund af utilstrækkelig dræning. Derfor overtog skotske og franske ingeniører i 1867-1887 jorden og dannede British Lake Copais Company. De byggede kanaler til at dræne vand fra søen til Cephissus og derfra til Ylikisøen (Ylíki Limní, antikkens Hylica). I alt omkring 200 km2 land blev indvundet. Området blev overdraget til den græske regering i 1952.

Eet selskab blev oprettet i 1957 for at føre tilsyn med dræning af søen og bygning af en ny vej. Opgaven blev afsluttet samme år, men selskabet med 30 fuldtidsansatte (inklusive en chauffør for ledelsen) eksisterede stadig indtil 2010.

Før dette løb søen ud i havet af talrige underjordiske kanaler. Nogle af disse kanaler var kunstige, som geografen fra det 1. århundrede Strabo registrerede. Moderne udgravninger har fundet enorme kanaler gravet i det 14. århundrede f.Kr., som drænede vand i havet mod nordøst; Strabo nævner arbejde udført på disse kanaler af en ingeniør ved navn Crates of Chalcis på Alexander den Stores tid.

Kopais i oldtidens litteratur og mytologi 

Homer og andre antikke forfattere omtaler Copais som "Cephisian-søen", opkaldt efter floden Cephissus. Strabo hævder dog, at det poetiske udtryk refererer til den mindre Hylice-sø (den moderne sø Yliki), mellem Theben og Anthedon. 

Der var en legende om, at søen blev til, da helten Herakles oversvømmede området ved at udgrave en flod, Cephissus, som strømmede ud i bassinet. Polyaenus forklarer, at han gjorde dette, fordi han kæmpede mod Minyanerne i Orchomenus: de var farlige hestekrigere, og Herakles gravede søen for at komme af hestene. En anden historie fortæller, at søen løber over i Ogyges' mytiske tid, hvilket resulterer i den Ogygiske syndflod.

Geografen Pausanias komedieforfatteren Aristophanes fra det 5. århundrede f.Kr. fortæller, at Copais-søen i antikken var kendt for sine fisk, især ålene.

Kilder og henvisninger 
 
 
  se især 9.2.16-27 (oversat af HL Jones, 1924)
  (oversat WHS Jones og HA Ormerod, 1918)
 Google Earth luftudsigt over Lake Copais-sletten
 Google Earth jordudsigt over Lake Copais-sletten fra syd
 Google Earth jordudsigt over Lake Copais-sletten fra øst
 Google Earth udsigt over jorden midt på Lake Copais-sletten

Centralgrækenland
Tidligere søer